wickkiey/tamil-wikipedia-chunked huggingface dataset:
# ஜே. பி. சந்திரபாபு

## சுவையான தகவல்கள்

- எஸ். ராதாகிருஷ்ணன் இந்தியக் குடியரசுத் தலைவராக இருக்கையில் அவரைச் சந்திக்கச் சென்ற தமிழ்த் திரைக் கலைஞர்கள் குழுவில் பங்கேற்றிருந்த சந்திரபாபு "பிறக்கும்போதும் அழுகின்றான்" என்ற தமது பாடலைப் பாடிக் காட்டினார். அதை வெகுவாகப் பாராட்டிய குடியரசுத் தலைவரின் மடிமீது பாய்ந்து அமர்ந்து, அவரது கன்னத்தை வருடி "நீ ரசிகன்" என்றார் சந்திரபாபு! சுற்றியிருந்தவர்கள் பதறினும், குடியரசுத் தலைவர் கோபிக்காது சிரித்தார்.
- சந்திரபாபு தன்னுடைய படங்களில் தன் சொந்தக் குரலில் பாடுவது தான் வழக்கம் எனினும், பறக்கும் பாவை என்னும் படத்தில் *சுகமெதிலே இதயத்திலா* என்னும் படத்தில் கே.ஜே.ஏசுதாஸின் பாடலுக்கு இவர் வாயசைத்தார். இதைப்போலவே, சபாஷ் மீனா திரைப்படத்தில் *ஆசைக்கிளியே கோபமா* என்ற பாடலை இவருக்காகப் பாடியவர் சீர்காழி கோவிந்தராஜன்.
- தாம் நடிக்காவிடினும் பெண் என்னும் திரைப்படத்தில், நகைச்சுவை வேடம் ஏற்றிருந்த எஸ்.பாலசந்தருக்காக *கல்யாணம் வேணும் வாழ்வில்* என்னும் பாடலைப் பாடினார். கல்யாணம் பண்ணியும் பிரம்மச்சாரி என்ற படத்தில், 'ஜாலி லைஃப்" என்னும் இவரது பின்னணிப் பாடலுக்குக்குத் திரையில் நடித்தவர், நடிகர் திலகம் சிவாஜி கணேசன்!
- எம்.ஜி.ஆரை வைத்து "மாடி வீட்டு ஏழை" என்னும் திரைப்படத்தை இயக்க சந்திரபாபு முயன்றார். இரண்டாம் நாள் படப்பிடிப்புடன் இது முடிவுற்றது. இந்த முயற்சியின் தோல்விக்கு இரு தரப்பினரையுமே இன்று வரை காரணமாகச் சொல்வதும் தொடர்கிறது.
- புனித ஃபாத்திமா ஓவியத்தை தன்னுடன் எப்போதும் வைத்திருந்தார். இறந்தபோது அவருடன் வைத்து அதுவும் புதைக்கப்பட்டது!
# ஜே. பி. சந்திரபாபு

## பாடி நடித்த பாடல்கள்

- ஜாலி லைப் ( கல்யாணம் பண்ணியும் பிரம்மச்சாரி 1954 கே.டி.சந்தானம் இயற்றிய பாடல் )
- விளையாடு ராஜா ( நான் சொல்லும் ரகசியம் 1959 அ.மருதகாசி இயற்றிய பாடல் )
- கண்மணிப் பாப்பா ( தட்டுங்கள் திறக்கப்படும் 1966 கண்ணதாசன் இயற்றிய பாடல் )
- தாங்கதம்மா (செந்தாமரை 1962 கண்ணதாசன் இயற்றிய பாடல் )
- ஆளு கனம் ( கண்கள் 1953 கம்பதாசன் இயற்றிய பாடல் )
- கோவா மாம்பழமே ( மாமன் மகள் 1955 ஆத்மநாதன் இயற்றிய பாடல் )
- புத்தியுள்ள மனிதன் ( அன்னை 1962 கண்ணதாசன் இயற்றிய பாடல் )
- ராக் ராக் அண்ட் ரோல் ( பதிபக்தி 1958 பட்டுக்கோட்டை கல்யானசுந்தரம் இயற்றிய பாடல் )
- பம்பரக் கண்ணாலே ( மணமகள் தேவை 1957 கே.டி.சந்தானம் இயற்றிய பாடல் )
- ஐயோ மச்சான் மன்னா ( ஸ்ரீ வள்ளி 1961 ராமைய்யாதாஸ் இயற்றிய பாடல் )
- ஒற்றைக் கண்ணு ( வாலிப விருந்து 1967 சீத்தாராமன் இயற்றிய பாடல் )
- எப்போ வச்சிக்கலாம் ( பந்தபாசம் 1962 மாயவநாதன் இயற்றிய பாடல் )
- என்னைத் தெரியலையா ( யாருக்கு சொந்தம் 1963 அ.மருதகாசி இயற்றிய பாடல் )
- சிரிப்பு வருது ( ஆண்டவன் கட்டளை 1964 கண்ணதாசன் இயற்றிய பாடல் )
- தனியா தவிக்கிற வயசு ( பாதகாணிக்கை 1962 கண்ணதாசன் இயற்றிய பாடல் )
- கவலையில்லாத மனிதன் ( கவலையில்லாத மனிதன்1960 கண்ணதாசன் இயற்றிய பாடல் )
- பிறக்கும் போதும் அழுகின்றாய் ( கவலையில்லாத மனிதன்1960 கண்ணதாசன் இயற்றிய பாடல் )
- என்னைப் பார்த்த கண்ணு ( குமாரராஜா 1961 பட்டுக்கோட்டை கல்யானசுந்தரம் இயற்றிய பாடல் )
- ஒன்னுமே புரியல ( குமாரராஜா 1961 பட்டுக்கோட்டை கல்யானசுந்தரம் இயற்றிய பாடல் )
- ஹலோ மை டியர் ( புதையல் 1957 பட்டுக்கோட்டை கல்யானசுந்தரம் இயற்றிய பாடல் )
- குங்குமப்பூவே ( மரகதம் 1959 கு.மா.பாலசுப்ரமணியன் இயற்றிய பாடல் )
- தடுக்காதே என்னை ( நாடோடி மன்னன் 1958 ஆத்மநாதன் இயற்றிய பாடல் )
- தில்லானா பாட்டு ( புதுமைப்பித்தன் 1957 தஞ்சை ராமைய்யாதாஸ் இயற்றிய பாடல் )
- சரியான ஜோடி தந்தானே ( காத்தவராயன் 1958 தஞ்சை ராமைய்யாதாஸ் இயற்றிய பாடல் )
- நான் ஒரு முட்டாளுங்க ( சகோதரி 1959 கண்ணதாசன் இயற்றிய பாடல் )
- சந்தோஷம் வேணுமென்றால் ( சுகம் எங்கே 1954 அ.மருதகாசி இயற்றிய பாடல் )
- அச்சு நிமிர்ந்த வண்டி ( குலேபகாவலி 1955 )
- சொல்லுறதை சொல்லிப்புட்டேன் ( பாண்டித்தேவன் 1959 பட்டுக்கோட்டை கல்யானசுந்தரம் இயற்றிய பாடல் )
- நீ ஆடினால் ( பாண்டித்தேவன் 1959 )
- மனதிற்குகந்த மயிலே ( பெற்றமனம் 1960 )
- பாடிப் பாடிப் ( பெற்றமனம் 1960 பாரதிதாசன் )
# வார்ப்புரு:R from misspelling

&nbsp;
---
This is a redirect from a misspelling or typographical error. The correct spelling is * }. *  
Pages using this link should be updated to link directly to the redirect target, without using a piped link that hides the correct details.  
For more information, follow the category link.
<noinclude>  
</noinclude><includeonly>  
</includeonly>
# பம்ப்கின் ஹெட்

**பம்ப்கின் ஹெட்** (pumpkin head) (1989) ஆம் ஆண்டு வெளிவந்த ஆங்கிலத் திரைப்படமாகும்.
# பம்ப்கின் ஹெட்

## வகை

பேய்ப்படம்
# பம்ப்கின் ஹெட்

## கதை

கிராமப் பகுதியில் வாழ்ந்து வரும் மகனுக்குத் தந்தையான எட் ஹார்லி (லான்ஸ் ஹென்ரிக்சன்) அப்பகுதியில் பலசரக்குக் கடையொன்றினை வைத்து நடத்துபவராவார்.அவர் பலசமயம் ஒரு பயங்கரமான உருவம் ஒன்றினை அக்கிராமத்தின் காட்டு மறைவுகளிடையே பார்த்துள்ளார் இருப்பினும் அது வெறும் பிரம்மையே என்றும் ஒதுங்குகின்றார்.அச்சமயம் நகரத்தில் இருந்து வரும் இளைஞர்களின் இரு சக்கரவண்டியினால் தவறுதலாக அவர் மகன் கொல்லப்படவே கடுங்கோபம் கொள்ளும் எட் ஹார்லி அக்கிராமத்தில் வாழும் சூனியக்காரியின் மூலம் தான் பார்த்த உருவத்தினை வலுவூட்டச் சொல்கின்றார்.அதன் போலவே அவ்வுருவமும் வலுப்பெற்று அவரின் மகனைக் கொன்றவர்கள் ஒவ்வொருவரையும் பழி வாங்குகின்றது.
# பம்ப்கின் ஹெட்

## வெளியிணைப்புகள்

- சர்வதேச திரைப்பட தரவுத் தளத்தில்
# அறிந்தும் அறியாமலும்

**அறிந்தும் அறியாமலும்** இது 2005ஆம் ஆண்டு வெளியான தமிழ்த் திரைப்படம் ஆகும். இந்த திரைப்படத்தை விஷ்ணுவர்த்தன் இயக்கியுள்ளார். இந்த திரைப்படத்தில் ஆர்யா, பிரகாஷ் ராஜ், நவ்தீப், சமிக்சா உள்ளிட்ட பலர் நடித்துள்ளார்கள்.
# அறிந்தும் அறியாமலும்

## கதைச்சுருக்கம்

நாகர்கோவிலில் வசித்துவரும் சத்யா (நவ்தீப்) அங்கு சக மாணவர்களுடனும் சுற்றித்திரியும் வேளையில் அழகிய பெண்ணொருவரைக் காண்கின்றார்.அவள் மீது மனதைக் கொடுக்கும் சத்யா பின்னர் சென்னையில் படிப்பதற்காகவும் வருகின்றார்.அங்கு வரும் இவருக்கு ஆச்சரியம் காரணம் அவர் தனது கிராமத்தில் பார்த்த கனவுக்கன்னியைச் சென்னையில் மிக நாகரீகமான முறையில் காண்கின்றார்.இதனைத் தொடர்ந்து காடையனான குட்டியினால் (ஆர்யா) தவறுதலாக சத்யாவின் மனக்கவர்ந்தவள் சுடப்பட்டு காயமடைகின்றாள்.இதனைப் பார்த்த சத்யா குட்டியைக் காவல் துறையினரிடம் காட்டிக்கொடுக்கின்றான்.இதனைத் தொடர்ந்து குட்டியின் தந்தையான ஆதியின் (பிரகாஷ் ராஜ்) காடையர்களால் தேடப்பட்டுப் பின்னர் குட்டியால் மன்னிக்கப்படுகின்றான் சத்யா.இதனைத் தொடர்ந்து சத்யா தனது சகோதரனெனத் தெரிந்து கொள்ளும் குட்டி பின்னர் அவனைத் தன் தந்தையிடமும் அழைத்துச் செல்கின்றான்.இறுதியில் என்ன நடைபெறுகின்றது என்பது திரைக்கதை முடிவு.
# அறிந்தும் அறியாமலும்

## நடிகர்கள்

- ஆர்யா
- பிரகாஷ் ராஜ்
- நவ்தீப்
- சமிக்சா
- கிருஷ்ணா
# சண்டக்கோழி

***சண்டக்கோழி*** (Sandakozhi) என்பது 2005 ஆம் ஆண்டில், வெளியான தமிழ்-மொழி மசாலாப்படம் ஆகும். இந்த திரைப்படத்தை விக்ரம் கிருஷ்ணா என்பவர், ஜி.கே பிலிம் கார்ப்பரேஷன் என்ற நிறுவனத்தின் கீழ் தயாரிக்க, லிங்குசாமி என்பவர் எழுதி மற்றும் இயக்கியுள்ளார்.  
இப்படம் விஷால், மீரா ஜாஸ்மின், ராஜ்கிரண், லால், சுமன் செட்டி, தலைவாசல் விஜய் மற்றும் கஞ்சா கறுப்பு ஆகியோர் நடிப்பில், 16 திசம்பர் 2005 ஆம் ஆண்டு வெளியானது. மேலும் 2005 ஆம் ஆண்டில் திரையரங்குகளில் 200 நாட்களுக்கு மேல் ஓடி மிகப்பெரிய வெற்றிப் படங்களில் ஒன்றாக மாறியது.  
இப்படமானது 'பாண்டம் கோடி' என்ற பெயரில் தெலுங்கு மொழியில் மொழிமாற்றம் செய்யப்பட்டு 19 மே 2006 அன்று வெளியிடப்பட்டது மற்றும் வணிக ரீதியாக வெற்றி பெற்றது. அத்துடன் கன்னட மொழியில் 'வாயுபுத்ரா' என்ற பெயரில் மறு ஆக்கம் செய்யப்பட்டது. இதன் தொடர்சியாக 2018 இல் சண்டக்கோழி 2 படம் வெளியிடப்பட்டது.
# சண்டக்கோழி

## கதை

பாலு (விஷால்) கல்லூரியில் படிக்கும் மாணவன் பரீட்சை நடைபெறுவதற்கு முந்தைய நாள் பதற்றநிலையிலிருக்கும் மாணவர்களைச் சமாதானப்படுத்தும் மாணவன். பின்னர் அவர்களினால் பாராட்டினையும் பெறுகின்றார் பாலு. பின்னர் தனது நண்பன் வேண்டுகோளுக்கிணைய அவனின் சொந்த ஊருக்குச் செல்லும் பாலு, அங்கு நண்பனின் தங்கையான ஹேமாவுடன் (மீரா ஜாஸ்மின்) காதல் கொள்கின்றார். மேலும் அவ்வூரில் காசி என்பவனான காடையர்களின் தலைவனைப் பற்றியும் அறிந்து கொள்ளும் பாலு அவனின் கூட்டாளிகளினால் ஒருவன் கொலை செய்யப்படுவதனையும் பார்க்கின்றான். பின்னர் பாலு தன் சொந்த ஊர் திரும்பும் வழியில் காசி ஒருவனை அரிவாளுடன் வெட்டுவதற்குத் துரத்துகின்றான் அச்சமயம் காசியைத் தடுத்து நிறுத்தும் பாலு, அவன் தான் காசி என்பதனை தெரிந்தபிறகு அவனைத் தாக்கவும் செய்கின்றான். பின்னர் தனது ஊரான மதுரையையும் வந்தடைகின்றான் பாலு.  
பாலுவைப் பழிவாங்குவதற்காக அலைந்து திரியும் காசியும் மதுரையை வந்தடைகின்றான்.அங்கு மதுரையில் மிகப்பெரிய செல்வாக்குடைய துரையின் மகனே பாலு என்பதனையும் அறிந்து கொள்கின்றான் காசி. ஒன்றிரண்டு முறை கொல்ல முயற்சித்தும் தோல்வியடையும் காசியிடம், மதுரையில் பாலு குடும்பத்திற்கு எதிரான உறவினர் ஒருவர் தன் உதவியை வழங்குகின்றார். கோவில் திருவிழாவில் துரை தவறுதலாக வெட்டப்படவே, காசி அங்கு பாலுவைக் கொல்ல வந்திருப்பதனைத் தெரிந்து கொள்ளும் பாலுவின் தந்தையும் அவரின் காவலாளிகளும் அவ்வூர் மக்கள் பலரும் சேர்ந்து காசியின் குழுவைத் தேடுகின்றனர்.பின்னர் காசிக்கு அடைக்கலம் கொடுத்திருந்தவனை அறிந்து அவ்விடத்திற்கும் செல்கின்றனர்.அங்கு பாலுவுடன் நேருக்கு நேர் மோதும்படியும் காசிக்கு கூறினார் பாலுவின் தந்தையான துறை.பாலு காசியை வெல்கின்றானா என்பதே கதையின் முடிவு.
# சண்டக்கோழி

## நடிகர்கள்

- விஷால் - பாலு
- மீரா ஜாஸ்மின் - ஹேமா
- ராஜ்கிரண் - துரைபாண்டி தேவர்
- லால் - காசி
- சுமன் செட்டி - இளங்கோ
- தலைவாசல் விஜய் - துரையின் எதிரி
- கஞ்சா கறுப்பு - கருப்பு
- ராஜா - கார்த்திக்
- ஜெயா முரளி - ஹேமாவின் தாய்
- ஜார்ஜ் மரியன்
- மு ராமசுவாமி
- மோனிகா
- தண்டபாணி
- விதார்த்
- சண்முகராஜன் - துரையின் மைத்துனர்
- தென்னவன் - துரையின் மைத்துனர்
# சண்டக்கோழி

## உற்பத்தி

இந்த படம் முதலில் விஜய் மற்றும் ஜோதிகாவுக்கு கதை சொல்லப்பட்டது, ஆனால் சில காரணங்களால் இருவரும் விலக, இருவருக்கும் பதிலாக விஷால் மற்றும் மீரா ஜாஸ்மின் தேர்வு செய்யப்பட்டனர். பின்னர் இருவரும் நடிப்பு, நடனம் என பல பயிற்சிகளை எடுத்துக்கொண்டு அந்த கதாபாத்திரத்திற்காக கடுமையாக உழைத்தார்கள்.  
விஷால் மற்றும் லால் மோதும் சண்டைக் காட்சி திண்டுக்கல்லில் ஏழு நாட்கள் படமாக்கப்பட்டது. ஆஸ்திரேலியா, நியூசிலாந்து மற்றும் சென்னையில் உள்ள இடங்களில் பாடல்கள் படமாக்கப்பட்டுள்ளன. ராஜ்கிரணுக்கான அறிமுகப் பாடல் தேனியில் படமாக்கப்பட்டது.
# சண்டக்கோழி

## ஒலிப்பதிவு

இந்த படத்திற்கு யுவன் சங்கர் ராஜா மொத்தம் 5 பாடல்களுக்கு இசையமைத்துள்ளார், இயக்குநர் லிங்குசாமி மற்றும் விஷாலுடன் முதன்முறையாக இணைந்து பணியாற்றும் முதல் படம் இது என்பது குறிப்பிடத்தக்கது, இதன் ஒலித்தட்டுகள் 25 நவம்பர் 2005 அன்று வெளியிடப்பட்டது.
# சண்டக்கோழி

## விமர்சனம்

படத்திற்கு விமர்சனம் எழுதிய ஆனந்த விகடன், "கல கல காதலிலும் பரபர ஆக்ஷன் முடிச்சுகளிலும் மிளிர்கிறது இயக்குநர் லிங்குசாமியின் கலவையான ரசனை... முதல் பாதியின் கலகலப்பும் விறுவிறுப்பும் இரண்டாம் பாதியிலும் இருந்திருந்தால்... சண்டகோழிக்கு அடித்திருக்கலாம் சத்தமாக ஒரு விசில்!" என்று எழுதி மதிப்பெண்கள் வழங்கினர்.
# சண்டக்கோழி

## தொடர்ச்சி

திசம்பர் 2015 இல், லிங்குசாமி மீண்டும் விஷாலை வைத்து சண்டக்கோழியின் தொடர்ச்சியை இயக்குவதாக அறிவித்தார், அது கைவிடப்பட்டது. இருப்பினும், இந்த திட்டம் 2017 இல் மீண்டும் உயிர்ப்பிக்கப்பட்டது, அதன் தொடர்ச்சியாக விஷால் நடிப்பது உறுதி செய்யப்பட்டது. இப்படம் விஷால், வரலட்சுமி சரத்குமார், ராஜ்கிரண் ஆகியோர் நடிப்பில் 18 அக்டோபர் 2018 அன்று வெளியானது.
# இசுவாகம்

***ஸ்வாகம்*** *(My Own)* (1994) ஆம் ஆண்டு வெளிவந்த மலையாள மொழித் திரைப்படமாகும்.இத்திரைப்படம் பிரான்ஸ் நாட்டில் நடைபெற்ற கேன்ஸ் சர்வதேச திரைப்பட விழாவில் 1994 ஆம் ஆண்டு காண்பிக்கப்பட்டதும் குறிப்பிடத்தக்கது.
# இசுவாகம்

## கதை

இரு குழந்தைகளுக்குத் தாயான அன்னபூர்னாவின் குடும்பம் மிகவும் எளிய குடும்பமாகும்.அண்மையில் இறந்து போன தனது கணவருக்குச் சொந்தமான தேனீர்க்கடையில் வரும் வருமானங்களை வைத்து குடும்பச் செலவுகளை ஏற்கும் தாயாக விளங்குகின்றார் அன்னபூர்னா.இவரின் மகனான கண்ணன் பள்ளியில் கவனம் செலுத்தாதனால் பரீட்சையில் தோல்வியடைகின்றான்.இதன் பின்னரும் படிப்பதற்கு இவனால் முடியாது என்பதனை அறிந்து கொள்ளும் அன்னபூர்னா தன் மகனை இராணுவச் சேர்ப்பிற்காக அனுப்புகின்றாள்.அங்கு வேலை கிடைத்து குடும்பத்தில் புது மலர்வு ஏற்படும் என்று எண்ணிய அவள் இராணுவத்தில் மகனைச் சேர்ப்பதற்காக பெருந்தொகையான பணத்தினை இராணுவத் தலைமை அதிகாரிக்கு வழங்குகின்றாள்.பின்னர் அம்முகாமில் ஏற்பட்ட தகராற்றினால் தன் மகன் கொல்லப்படுவதனைக் கேட்டு அறிந்து பதற்றத்துடன் தன் மகனின் உடலைக் கொண்டு செஞ்சிலுவைச் சங்க வாகனத்தில் கொண்டு வருகின்றாள்.தனது சகோதரனையும் தாயையும் எதிர்பார்த்துக் காத்திருக்கின்றாள் அன்னபூர்னாவின் மகள்.
# இசுவாகம்

## விருதுகள்

**1995 பெர்கமோ திரைப்பட கூட்டம் (இத்தாலி)**
- வென்ற விருது - பிரோன்ஸ் ரோசா கமுனா - சஜ்ஜி.என் கருன்  
**1994 கேன்ஸ் திரைப்பட விழா (பிரான்ஸ்)**
- பரிந்துரைக்கப்பட்டது - Golden Palm - சஜ்ஜி.என் கருன்  
**1995 தேசிய திரைப்பட விருது (இந்தியா)**
- வென்ற விருது - சில்வர் லோட்டஸ் விருது - மக்கள் விருது - சஜ்ஜி.என் கருன்  
**1995 இன்ஸ்புரூக் திரைப்பட விழா (ஆஸ்திரியா)**
- வென்ற விருது - சிறந்த திரைப்படம் - சஜ்ஜி.என் கருன்
# இசுவாகம்

## வெளியிணைப்புகள்

- ஸ்வாகம்
# சிகப்பு ரோஜாக்கள்

***சிகப்பு ரோஜாக்கள்*** (*Sigappu Rojakkal*) ஆம் ஆண்டு வெளிவந்த தமிழ்த் திரைப்படமாகும். பாரதிராஜா இயக்கத்தில் வெளிவந்த இத்திரைப்படத்தில் கமல்ஹாசன், ஸ்ரீதேவி மற்றும் பலர் நடித்திருந்தனர்.  
இத்திரைப்படம் 175 நாட்கள் மேல் வெற்றிகரமாக ஓடி வெள்ளி விழா கொண்டாடப்பட்டது. தமிழ்நாடு, ஆந்திரா, கர்நாடகா என மூன்று மாநிலத்திலும் வெள்ளி விழா கொண்டாடிய முதல் தமிழ் திரைப்படமாகும். கமல்ஹாசன் சிறந்த நடிகருக்கான பிலிம்பேர் விருது பெற்றார். பாரதிராஜா சிறந்த இயக்குநருக்கான பிலிம்பேர் விருது பெற்றார். இந்தி மொழியில் 'ரெட் ரோஸ்' எனும் பெயரில் 1980 ஆண்டில் ராஜேஷ் கன்னா நடிப்பில் இயக்குநர் பாரதிராஜா மீண்டும் படமாக்கினார்.
# சிகப்பு ரோஜாக்கள்

## கதை

வியாபாரத்தில் ஈடுபடுபவனாக இருக்கும் திலீப் (கமல்ஹாசன்) இரவு நேரங்களில் பெண்களைக் கண்டால் மனநோயாளி போன்றதொரு தோற்றம் பெறுகின்றான். தனது வேலைத்தளத்திலோ மற்றும் பல இடங்களிலும் தனது மனதிற்குப் பிடித்துப் போகும் பெண்களைப் பாலியல் பலாத்காரம் செய்து பின்னர் அவர்களை கொலை செய்வதனையும் பழக்கமாகக் கொண்டிருந்தான் திலீப். சிறுவயதில் பெண்ணொருவரால் பாலியல் நிர்ப்பந்தத்திற்கு ஆளாகும் திலீப் பின்னர் பெண்களைக் கண்டால் வெறுப்பு ஏற்பட்டு அவர்களைக் கற்பழித்துக் கொலையும் செய்வதனையும் வாடிக்கையாகக் கொண்டிருக்கின்றான். இவ்வாறு செய்யும் காட்சிகளைப் படமாக எடுத்துக் கொண்டும் இருப்பார் இவரின் வளர்ப்புத் தந்தையும் இவனது காவலாளியும். இப்படியே ஒவ்வொரு பெண்ணாக கற்பழித்துப் பின் கொலை செய்து மண்ணுக்கடியில் மூடுவதுமாகவிருந்த திலீப் சாரதாவை (ஸ்ரீதேவி) சேலை விற்கும் கடையில் சந்திக்கின்றான். அவளை மனதார விரும்பவும் ஆரம்பிக்கின்றான். இதனை அவளிடம் தெரிவித்து பின்னர் அவளை மணப்பதற்கான ஏற்பாடுகளும் நடைபெறுகின்றன. இதற்கிடையில் திலீப்பின் வீட்டில் தங்கியிருக்கும் சாரதா திலீப் எழுதிவந்த ஒன்றைத் தற்செயலாகக் கண்டெடுக்கின்றாள். பின்னர் திலீப்பைப் பற்றிய கதையினைக் கேட்டு அறிந்து கொள்ளும் சாரதா திடுக்கிட்டுப் போகின்றாள். மேலும் மழை பெய்த காரணத்தால் மண்ணுக்கடியில் புதைக்கப்பட்டிருந்த பெண்ணின் கைகள் தெரிவதனையும் காண்கின்றாள். பின்னர் திலீப்பின் வளர்ப்புத் தந்தையும் அவன் காவலாளியும் கற்பழிக்கப்பட்டவர்களினைப் பற்றி திரைப்படம் பார்ப்பதனையும் பார்த்து விடுகின்றாள் சாரதா. அதன் பிறகு அங்கிருந்து ஓடிச் செல்கின்றாள். இதனை அறிந்து கொள்ளும் திலீப் அவளைத் துரத்திச் செல்கின்றான். ஆனால் இறுதியில் காவல்துறையினரால் கைது செய்யப்படுகின்றான்.
# சிகப்பு ரோஜாக்கள்

## நடிகர்கள்

- கமல்ஹாசன் - முத்து (திலீப்)
- ஸ்ரீதேவி - சாரதா
- வடிவுக்கரசி (அறிமுகம்)- சித்ரா
- கவுண்டமணி
- பாக்யராஜ்
- சீனிவாசன்
- மதுக்கர்
- பி லட்சுமி குமார்
- குமரேசன்
- எஸ் கிருஷ்ணமூர்த்தி
- கே. கே. சௌந்தர்
- மாஸ்டர் கணேசன்
- மாஸ்டர் பாஸ்கரன்
- காஞ்சனா
- ரஜின
- அபிராமபுரம் சுசீலா
- ஸ்டிரேசி
- மல்லிகா
- பங்கஜம்
- சிறுமி ஆர். இராதா
# சிகப்பு ரோஜாக்கள்

## திரைப்படக் குழு

- பாடல்கள் - கவியரசு கண்ணதாசன், கவிஞர் வாலி
- பாடகர்கள்- கமலஹாசன், மலேசியா வாசுதேவன், எஸ் ஜானகி
- நடனம்- புலியூர் சரோஜா
- படத்தொகுப்பு - ஆர். பாஸ்கரன்
- ஒளிப்பதிவு - பிஎஸ் நிவாஸ்
# சிகப்பு ரோஜாக்கள்

## தயாரிப்பு

இத்திரைப்படம் மொத்தம் 20 நாட்களில் படமாக்கப்பட்டது. 1960களில் வடஇந்தியாவில் பரபரப்பாக பேசப்பட்ட *ராமன் ராகவா* எனும் நபரின் கொலை வழக்கு தனக்கு ஒரு தாக்கத்தை ஏற்படுத்தியதாகவும், பின் அத்தாக்கத்தின் அடிப்படையில் சிகப்பு ரோஜாக்கள் கதை உருவாக்கப்பட்டது எனவும் பாரதிராஜா தெரிவித்திருந்தார்.
# சிகப்பு ரோஜாக்கள்

## பாடல்கள்

இத்திரைப்படத்திற்கு இளையராஜா இசையமைத்திருந்தார். இப்படத்தின் பின்னணி இசையை பத்தாயிரம் ரூபாய் செலவில், ஒன்றரை நாளில் முடித்துக்கொடுத்தார்.  
| எண். | பாடல் | பாடகர்கள் | பாடலாசிரியர் | நீளம் (நி:வி) |  |
| --- | --- | --- | --- | --- | --- |
| 1 | இந்த மின்மினிக்கு | மலேசியா வாசுதேவன், எஸ். ஜானகி | கண்ணதாசன் | 4:28 |  |
| 2 | நினைவோ ஒரு பறவை | கமல்ஹாசன், எஸ். ஜானகி | வாலி | 4:45 | } |
# சிகப்பு ரோஜாக்கள்

## வெளியீடும் விமர்சனங்களும்

இத்திரைப்படம் 1978 அக்டோபர் 28 அன்று வெளியானது. தீபாவளி பண்டிகை ஒட்டி மொத்தமாக 11 தமிழ் திரைப்படங்கள் வெளியானது, அதில் கமல் நடித்த மனிதரில் இத்தனை நிறங்களா, அவள் அப்படித்தான் கௌரவ தோற்றத்தில் நடித்த தப்பு தாளங்கள் போன்ற படங்களும் அடங்கும். சிகப்பு ரோஜாக்கள் திரைப்படம் மிகப்பெரிய வெற்றி பெற்றது. இத்திரைப்படம் ஹிந்தியில் *ரெட் ரோஸ்* என மறு தயாரிப்பு செய்து வெளியிடப்பட்டதும் குறிப்பிடத்தக்கது.  
ஆனந்த விகடன் பத்திரிக்கை இப்படத்திற்கு 100க்கு 53 மதிப்பெண் வழங்கி பாராட்டியது.
# சிந்து பைரவி (திரைப்படம்)

***சிந்து பைரவி*** (*Sindhu Bhairavi*) 1985ஆம் ஆண்டு வெளிவந்த தமிழ்த் திரைப்படமாகும். கே.பாலச்சந்தர் இயக்கத்தில் வெளிவந்த இத்திரைப்படத்தில் சுகாசினி, சிவக்குமார்
மற்றும் பலர் நடித்திருந்தனர்.
# சிந்து பைரவி (திரைப்படம்)

## கதை

கருநாடக இசை மேதையாக விளங்குபவரான சிவக்குமார் தனது கச்சேரிப் பயணத்தில் ஒரு சமயம் சுகாசினியைச் சந்திக்கின்றார். சுகாசினியும் அவருக்குச் சவாலாக கருநாடக இசையினை அனைத்து மக்களுக்கும் சென்றடையும்வகையில் தமிழிலும் பாட வேண்டுகின்றார். ஏனெனில் கருநாடக சங்கீதத்தில் பெரும்பாலும் தெலுங்கு மற்றும் வடமொழியின் தொற்றுதல்கள். இவரின் இக்கூற்றினை கோபத்துடன் நோக்கிய சிவக்குமார் பின்னர் சுகாசினையையே பாடவும் அனுமதிக்கின்றார். அந்த மேடையில் பாடி பலரது கைதட்டுதல்களையும் பெறும் சுகாசினியைக் காதலும் செய்கின்றார் சிவக்குமார். இசையின் மீதான ஆர்வம் சற்றும் இல்லாத தனது மனைவியினை வெறுக்கும் சிவக்குமார் பின்னர் சுகாசினியைக் காதல் கொள்ளவும் தொடங்குகின்றார். இவற்றைத் தெரிந்து கொள்ளும் அவர் மனைவி அவருடன் சேருகின்றாரா என்பதே கதையின் முடிவு.
# சிந்து பைரவி (திரைப்படம்)

## நடிப்பு

- சிவகுமார் - ஜே. கே பாலகணபதியாக
- சுஹாசினி- சிந்து
- சுலக்சனா- பைரவி
- டெல்லி கணேஷ்- குருமூர்த்தியாக
- ஜனகராஜ்- கஜபதியாக
- பிரதாப் போத்தன்- சஞ்சீவியாக
- டி. எஸ். இராகவேந்திரா- நீதிபதி பாரதி கண்ணனாக
- மணிமாலா- சிந்துவின் தாயாக
- சார்லி- ராமானுஜமாக
- கவிதாலயா கிருஷ்ணன் - பாரதி கண்ணனின் வண்டி ஓட்டுநர்
- ஆர். சுந்தரமூர்த்தி ஜே.கே.பி.யின் வண்டி ஓட்டுநர்
# சிந்து பைரவி (திரைப்படம்)

## விருதுகள்

### **1986 தேசிய திரைப்பட விருது (இந்தியா)**

- வென்ற விருது - சில்வர் லோட்டஸ் விருது - சிறந்த நடிகை - சுஹாசினி
- வென்ற விருது - சில்வர் லோட்டஸ் விருது - சிறந்த இசையமைப்பாளர் - இளையராஜா
- வென்ற விருது - சில்வர் லோட்டஸ் விருது - சிறந்த பின்னணிப்பாடகி - சித்ரா
# சிந்து பைரவி (திரைப்படம்)

## பாடல்கள்

மரி மரி நின்னே என்ற பாடல் ஒரு தியாகராஜ சுவாமி கீர்த்தனை. அதனை அவர் காம்போதி ராகத்தில் அமைத்திருந்தார். ஆனால் இந்தப் படத்தில் இளையராஜா அப்பாடலை சாரமதி ராகத்தில் அமைத்து அதனை கே. ஜே. யேசுதாஸ் பாடினார். பொதுவாக கருநாடக மும்மூர்த்திகளின் பாடல்களை அவர்கள் அமைத்த ராகங்களிலேயே பாடவேண்டும் என்பது விதி. கருநாடக இசை வித்துவான்கள் மாற்றிப் பாடுவதில்லை. இளையராஜா மாற்றியது பற்றி கருநாடக இசை உலகில் விமர்சனம் எழுந்தது.  
இளையராஜாவின் இசை விமர்சன ரீதியாகப் பாராட்டப்பட்ட போதிலும், "மரி மரி நின்னே" பாடலுக்காக அவர் பாரம்பரிய இசைக்கலைஞர்களிடமிருந்து கடுமையான விமர்சனங்களுக்கு உள்ளானார்,  
தனது "எ சதர்ன் மியூசிக்: தி கர்நாடிக் ஸ்டோரி" என்ற புத்தகத்தில், கருநாடக பாடகர் டி. எம். கிருஷ்ணா, "திரைப்படப் பதிப்பு அசல் கீர்த்தனையின் சாரத்தை அழித்துவிட்டது" என்று எழுதினார்.  
- கலை வாணியே - கே. ஜே. யேசுதாஸ்
- மகாகணபதிம் - கே. ஜே. யேசுதாஸ்
- மரி மரி நின்னே - கே. ஜே. யேசுதாஸ்
- மோகம் எனும் - கே. ஜே. யேசுதாஸ்
- நான் ஒரு சிந்து - கே.எஸ் சித்ரா
- பாடறியேன் படிப்பறியேன் - கே.எஸ் சித்ரா
- பூமாலை வாங்கி - கே. ஜே. யேசுதாஸ்
- தண்ணி தொட்டி - கே. ஜே. யேசுதாஸ்
- ஆனந்த நடனம் - கே. ஜே. யேசுதாஸ்
- அத்கித்ய - கே. ஜே. யேசுதாஸ்
- நீ தய ராதா - கே. ஜே. யேசுதாஸ்
- யோச்சனா கமல லோச்சனா - கே. ஜே. யேசுதாஸ்
# பழைய கற்காலம்

**பழையகற்காலம்** என்பது, மனித தொழில்நுட்ப வளர்ச்சிக் கால கட்டமான கற்காலத்தின் முதல் பகுதியாகும். இது சுமார் 2,000,000 ஆண்டுகளுக்குமுன், மனித மூதாதையர்களான ஹோமோ ஹெபிலிஸ் (**Homo habilis**) போன்ற ஹொமினிட்டுகள் (hominids) கற்கருவிகளைப் பயன்படுத்தத் தொடங்கியதுடன் ஆரம்பமானது. இது, இடைக்கற்காலத்துடன் அல்லது முன்னதாகவே புதியகற்கால வளர்ச்சி இடம்பெற்ற சில பகுதிகளில், எபிபலியோலிதிக் முடிவுற்றது.
# பழைய கற்காலம்

## சிறப்பியல்புகள்

பொதுவாகப் பழையகற்காலத் தொடக்கத்தில் மக்கள், வேட்டையாடுபவர்களாகவும், உணவு சேகரிப்பவர்களாகவும் இருந்தனர். விடயங்களை விளக்குவதற்கு, முறைசாராத பழங்கதைகளைப் பயன்படுத்தியது, இக்காலத்தில் குறிப்பிடத் தகுந்த சிறப்பியல்புகளுள் ஒன்றாகும். இயல்பான தலைவர்களின் கீழ், தற்காலிகமாக ஒழுங்கமைப்பை உருவாக்குவதேயன்றி நிரந்தரமான தலைமையோ, ஆட்சியோ இருக்கவில்லை.  
ஆண், பெண்களுக்கு இடையே ஏறத்தாழ சமநிலை நிலவியது. ஆண் வேட்டையில் ஈடுபடப் பெண் உணவு சேகரிப்பதிலும், குழந்தைகளைக் கவனிப்பதிலும் ஈடுபட்டாள். இதற்கு மேலுள்ள வேலைகளை இரு பகுதியினரும் பகிர்ந்து செய்ததாகவே தெரிகிறது. அவர்கள் தாவரங்கள், மூலிகைகள் என்பன பற்றிக் குறிப்பிடத்தக்க அறிவைப் பெற்றிருந்தனர். இதனால் அவர்களுடைய உணவு சுகாதாரமானதாக இருக்க முடிந்தது.  
அவர்களுடைய தொழில்னநுட்பத் திறனை, அவர்கள் உருவாக்கிய, உடைக்கப்பட்ட கற்களினாலும், தீக்கல்லினாலும் ஆன பயன்பாட்டுப் பொருட்கள் (**artifacts**), மரம், களிமண், விலங்குப் பகுதிகளின் பயன்பாடு, ஆகியவற்றின் மூலம் அறிந்து கொள்ளமுடிகிறது. அவர்களுடைய கருவிகள் பல்வேறுபட்டவை. கத்திகள், கோடரிகள், சுரண்டிகள், சுத்தியல்கள், ஊசிகள், ஈட்டிகள், தூண்டில்கள், கேடயங்கள், கவசங்கள்,அம்பு வில்|அம்பு விற்கள் ஆகியவை இவற்றுள் அடங்கும்.  
இக் காலத்தில் பல்வேறு இடங்களில், பனிக்கட்டி வீடுகள், சிறிய மிதவைகள் போன்றவை பற்றி அறிந்திருந்ததுடன், பாம்புகளின் நஞ்சு, ஐதரோசயனிக் அமிலம் (hydrocyanic acid), அல்கலோயிட்டுகள் போன்ற நச்சுப் பொருட்கள் பற்றியும் அறிந்திருந்ததாகத் தெரியவருகிறது. குளிரில் உறையவைத்தல், காயவைத்தல், மெழுகு, களிமண் ஆகியவற்றைப் பயன்படுத்திக் காற்றுப்புகாது அடைத்தல், போன்ற உணவுகள் கெட்டுப்போகாது காக்கும் முறைகள் பற்றிய அறிவும் அவர்களுக்கு இருந்தது.
இவர்கள் விவசாயம்,விவசாயம்,தீ,மட்பாண்டம் மற்றும் உலோகங்களைப் பற்றி அறியவில்லை.
# பழைய கற்காலம்

## சமயமும் கலையும்

அக்காலத்துச் சமயம் சிறப்பாக, மனிதர்களைத் தீய சக்திகளிடமிருந்து பாதுகாக்கும் செயற்பாடுகளைக் கொண்டது. இவற்றுக்காகத் தாயத்துக்கள் போன்றவை பயன்படுத்தப்பட்டதுடன், மந்திர, மாயங்கள் சிறப்பிடம் பெற்றிருந்தன. ஐரோப்பாவில், ஓவியங்கள் பழையகற்காலத்தின் முடிவை அண்டியே (கி.மு 35,000) தோற்றம் பெற்றதாகத் தெரிகிறது. பழையகற்கால மனிதர், ஓவியம் வரைதலிலும், செதுக்குவதிலும் ஈடுபட்டிருந்தனர். விலங்குகளை வரைவதிலும், செதுக்குவதிலும் அவர்களுக்கு இருந்த திறன் குறிப்பிடத்தக்க அளவு உயர்வானதாக இருந்தது. அக்காலச் சமூகத்தில், இக் கலைகள், வேட்டையில் வெற்றியையும், பயிர்கள், பெண்கள் தொடர்பில் வளத்தையும் நோக்கியே பயன்படுத்தப்பட்டதாக ஆய்வாளர்கள் கூறுகிறார்கள்.
# பழைய கற்காலம்

## துணைப் பிரிவுகள்

பழையகற்காலம் பொதுவாக மூன்று துணைப் பிரிவுகளாகப் பிரிக்கப்படுகின்றது:  
- கீழ் பழையகற்காலம் (*Lower Paleolithic*) (அண்ணளவாக 2,500,000 BCE - 120,000 BCE): இதுவே கைக்கோடரிகள் உற்பத்திசெய்யப்பட்ட காலம். **ஹோமொ ஹெபிலிஸ்**, **ஹோமோ ஹெரக்டஸ்** போன்ற **ஹொமினிட்டு** இனங்கள் வாழ்ந்தன.
- இடைநிலைப் பழையகற்காலம் (*Middle Paleolithic*)(அண்ணளவாக 300,000 BCE - 30,000 BCE): முன் உருவாக்கப்பட்ட கல் உள்ளக நுட்பத்தைப் (prepared-core technique) பயன்படுத்திக் கற் கருவிகள் உருவாக்கப்பட்டன. *நேந்தர்தால்* இனம் வாழ்ந்தது.
- மேல் பழையகற்காலம் (*Upper Paleolithic*) (அண்ணளவாக 30,000 BCE - 10,000 BCE): இடைப் பழையகற்காலத்தில் இருந்து மேல் பழையகற்காலத்துக்கான மாறுதலின்போது காணப்பட்ட, தொழில்நுட்ப மாற்றங்களைக் கருத்தில் கொண்டு, இக்காலம், மனித மொழி முழு வளர்ச்சி அடைந்திருக்கக் கூடிய காலம் எனச் சில ஆய்வாளர்கள் கருதுகிறார்கள்.
# சேது (திரைப்படம்)

***சேது*** (*Sethu*) 1999 ஆம் ஆண்டு வெளிவந்த தமிழ்த் திரைப்படமாகும். பாலாவின் இயக்கத்தில் வெளிவந்த இத்திரைப்படத்தில் விக்ரம், அபிதா,சிவகுமார் மற்றும் பலர் நடித்திருந்தனர். இசையமைப்பாளர் இளையராஜா இப்படத்திற்கு இசையமைத்தார்.
# சேது (திரைப்படம்)

## வகை

காதல்படம்
# சேது (திரைப்படம்)

## கதை

கல்லூரியில் காடையர்கள் தலைவனாக இருக்கும் சேது (விக்ரம்) என்ற பட்டத்தையுடைய மாணவர் அங்கு புதிதாகக் கல்வி பயில வரும் மாணவியான அபிதாவைக் காதலிக்கின்றார். அவள் மீதிருந்த காதலை வெளிப்படுத்திப் பலமுறை தெரிவிக்கின்றார். இருப்பினும் அபிதா பயத்துடன் காணப்படுகின்றாள். இதனைப் பார்த்த சேதுவும் அபிதாவைக் கடத்திச் சென்று காதலிக்காவிடில் கொன்றுவிடுவேன் எனவும் மிரட்டுகின்றார். இதன்பின்னர் சேதுவைக் காதலிக்கின்றார் அபிதா. இதற்கிடையில் சேதுவின் எதிரிகளினால் சேது தாக்கப்பட்டு மனநோயாளியாகின்றார். பின்னர் மனநோயாளிகள் காப்பகத்திற்கு சிகிச்சைக்காக அழைத்துச் செல்லப்படுகின்றார். சேதுவிற்காக ஏங்கியிருக்கும் அபிதாவிற்கு அவர் வீட்டில் திருமண ஏற்பாடுகள் நடைபெறுகின்றன. இச்சமயம் மனநோயாளிகள் காப்பகத்திலிருந்த சேதுவிற்கு நோய் சிறிதாகக் குறைந்தது. ஆகவே விழித்துக்கொண்ட சேது இரவோடு இரவாக அக்காப்பகத்திலிருந்து தப்பி ஓடுகின்றான். அபிதாவின் வீட்டை நோக்கி ஓடிச் செல்லும் பொழுது அங்கு அபிதா தற்கொலை செய்து கொண்டிருப்பதைக் கண்டு மனம் நொந்து போகின்றான்.
# சேது (திரைப்படம்)

## விருதுகள்

**2000 தேசிய விருது (இந்தியா)**
- வென்ற விருது - சில்வர் லோட்டஸ் விருது - சிறந்த வட்டாரமொழித் திரைப்படம் (தமிழ்) - **சேது** - பாலா
# சேது (திரைப்படம்)

## பாடல்கள்

- சேதுவுக்கு - அருண் மொழி
- வார்த்தை தவறி - இளையராஜா
- காதலென்ன காதலென்ன - ஸ்வர்ணலதா
- விடிய விடிய - உன்னிகிருஷ்ணன்
- கான கருங்குயிலே - கோவை கமலா
- சிக்காத சிட்டொன்று - உன்னிகிருஷ்ணன், அருண் மொழி
- எங்கே செல்லும் - இளையராஜா
# சேது (திரைப்படம்)

## துணுக்குகள்

- இத்திரைப்படத்தின் மாபெரும் வெற்றியினைத் தொடர்ந்து 2003 ஆம் ஆண்டில் ஹிந்தியில் மறு தயாரிப்பு செய்து வெளியிடப்பட்டது. *தேரே நாம்*
- கன்னடத்திலும்,தெலுங்கு மொழிகளிலும் மொழி மாற்றம் செய்து வெளியிடப்பட்டதும் குறிப்பிடத்தக்கது.
# அபூர்வ சகோதரர்கள் (1989 திரைப்படம்)

**அபூர்வ சகோதரர்கள்** (*Apoorva Sagodharargal*) என்பது சிங்கீதம் சீனிவாசராவ் இயக்கத்தில் 1989 ஆம் ஆண்டு வெளிவந்த இந்தியத் தமிழ்த் திரைப்படமாகும். இந்த மசாலா திரைப்படத்தில் கமல்ஹாசன், ஜெய்சங்கர், நாகேஷ், கௌதமி, ரூபினி, மனோரமா, ஸ்ரீவித்யா, ஜனகராஜ், மௌலி, டெல்லி கணேஷ், நாசர் உள்ளிட்ட பலர் நடித்துள்ளனர். இது சிறுவயதில் பிரிந்து வெவ்வேறு இடங்களில் வளர்ந்த இரட்டைக் குழந்தைகளான இராஜா, அப்பு மற்றும் நான்கு குற்றவாளிகளால் தனது தந்தை கொல்லப்பட்டதை அறிந்த அப்புவின் பழிவாங்கும் தேடலைச் சுற்றி வருகிறது. ராஜ்கமல் பிலிம்ஸ் இன்டர்நேசனல் என்ற தயாரிப்பு நிறுவனத்தின் கீழ் அபூர்வ சகோதரர்கள் ஹாசன் தயாரித்துள்ளார். படத்தின் கதையை பஞ்சு அருணாசலம் எழுத, முறையே ஹாசன் மற்றும் கிரேசி மோகன் திரைக்கதை மற்றும் வசனம் எழுதியுள்ளனர். முறையே பி. லெனின் மற்றும் வி.டி.விஜயன் படத்தொகுப்பைக் கையாண்டனர், ஒளிப்பதிவை பி. சி. ஸ்ரீராம் கையாண்டார். வாலி பாடல் வரிகளை எழுதிய இப்படத்திற்கு இளையராஜா இசையமைத்துள்ளார். அபூர்வ சகோதரர்கள் இந்திய சர்வதேச திரைப்பட விழாவில் திரையிடப்பட்டது. இப்படம் 14 ஏப்ரல் 1989 இல் வெளியிடப்பட்டது மற்றும் பாக்ஸ் ஆபிஸில் வெற்றி பெற்றது, திரையரங்குகளில் 200 நாட்கள் ஓடியது. இது சிறந்த திரைப்படத்திற்கான பிலிம்பேர் விருதை வென்றது - தமிழ் , மற்றும் இரண்டு **தமிழக அரசு திரைப்பட விருதுகள்** : சிறந்த நடிகர் (கமல்ஹாசன்) மற்றும் சிறந்த பாடலாசிரியர் (வாலி). இந்தியில் ‘*அப்புராஜா’* என்ற பெயரில் மொழிமாற்றம் செய்யப்பட்டு வெளியிடப்பட்டது.
# அபூர்வ சகோதரர்கள் (1989 திரைப்படம்)

## நடிகர்கள்

- கமல்ஹாசன்- சேதுபதி, உராஜா, என்.ராமு
- ஜெய்சங்கர் -ஆர்.மூர்த்தி
- நாகேஷ்-தர்மராஜ்
- கௌதமி-ஜானகி
- ரூபினி-மனோ
- மனோரமா-முனியம்மா
- ஸ்ரீவித்யா- காவேரி
- ஜனகராஜ்- - ஆய்வாளர்
- மௌலி-மனோவின் தந்தை
- டெல்லி கணேஷ்-பிரான்சிஸ் அன்பரசு
- நாசர் -நல்லசிவம்
- ஆர். எஸ். சிவாஜி -காவலர் சம்பந்தம்
- கிரேசி மோகன்- கார் உரிமையாளர்
- ஆனந்த்-வின்சென்ட், மனோவின் வருங்கால மனைவி
# அபூர்வ சகோதரர்கள் (1989 திரைப்படம்)

## பாடல்கள்

இத்திரைப்படத்திற்கு இளையராஜா இசையமைத்திருந்தார். அனைத்துப் பாடல்களையும் கவிஞர் வாலி எழுதியிருந்தார். படத்தின் ஒரு சூழ்நிலைக்கு இசையமைப்பிற்காக உரையாடல் நடக்கும் பொழுது, இளையராஜா கொடுத்த மெட்டு கமல்ஹாசனுக்குப் பிடித்திருந்தாலும் பாடல் இன்னும் துள்ளலாக வேண்டும் என்று கூறினார். எப்படிப்பட்ட பாடல் வேண்டும் என்று இளையராஜா கமல்ஹாசனிடம் கேட்டதற்கு, கமல்ஹாசன், "நான் பார்த்ததிலே அவள் ஒருத்தியைத் தான்" பாடல் போல வேண்டும் என்று கூறினார். இளையாராஜா, கமல்ஹாசன் கூறிய பாட்டின் சந்தத்திலேயே மெட்டமைத்த பாடல்தான் "புது மாப்பிள்ளைக்கு" என்னும் பாடல்.
| 04:55 |
| --- |
# அபூர்வ சகோதரர்கள் (1989 திரைப்படம்)

## வெளியீடு

14 ஏப்ரல் 1989 அன்று வெளியான அபூர்வ சகோதரர்கள், புத்தாண்டு. மற்ற புத்தாண்டு வெளியீடுகளான புதுப்பாதை, என் ரத்தத்தின் ரத்தமே மற்றும் பிள்ளைக்காக போன்றவற்றின் போட்டியை எதிர்கொண்ட போதிலும், இப்படம் வணிகரீதியாக பெரிய வெற்றியைப் பெற்றது; தமிழில் ஐந்து திரையரங்குகளில் 100 நாட்கள் ஓடிய முதல் திரைப்படம் என்ற பெருமையைப் பெற்றது. பெங்களூரில், ஒட்டுமொத்தமாக 200 நாட்கள் திரையரங்குகளை நிறைவு செய்தது.
# அபூர்வ சகோதரர்கள் (1989 திரைப்படம்)

## ரத்து செய்யப்பட்ட தொடர்ச்சி

அபூர்வ சகோரர்கள் படத்தின் தொடர்ச்சியை உருவாக்க ஹாசன் கருதினார். இது அப்பு சிறையில் இருந்து தப்பிப்பதைச் சுற்றி நடக்கும். அவர் ஒரு காட்சியை கூட தயாராக வைத்திருந்தார், மேலும் அதை 2021 இல் விவரித்தார், "உயர் டென்ஷன் கேபிள் நடைப்பயணத்துடன் மலைகளில் உயரமாக உள்ளது, மேலும் உயர் டென்ஷன் கேபிளைக் கடந்து செல்லும் ஒரே மனிதர் அப்பு மட்டுமே ஆவார், ஆனால் துரதிர்ஷ்டவசமாக, அவர் காற்று வீசும் நாளைத் தேர்ந்தெடுத்தார். அவன் எப்படி தன் துருவத்தை இழக்கிறான்". ஹாசனின் கூற்றுப்படி, "தொழில்நுட்ப வல்லுநர்களாக இருப்பதை நிறுத்திவிட்டு பொழுதுபோக்காளர்களாக மாற விரும்பினோம்" என்பதால் படம் பின்னர் கைவிடப்பட்டது.
# அபூர்வ சகோதரர்கள் (1989 திரைப்படம்)

## விருதுகள்

| தமிழக அரசு திரைப்பட விருதுகள் | சிறந்த நடிகர் | கமலஹாசன் |  |
| --- | --- | --- | --- |
| சிறந்த பாடலாசிரியர் | வாலி |  |  |
| பிலிம்பேர் விருதுகள் தென் | சிறந்த திரைப்படம் - தமிழ் | கமல்ஹாசன்
(தயாரிப்பாளர்) | } |
# அபூர்வ சகோதரர்கள் (1989 திரைப்படம்)

## துணுக்குகள்

- உலகத் திரைப்பட வரலாறுகளிலே குள்ளத் தோற்றம் கொண்டவராக ஒரு நடிகர் நடித்திருப்பது இத்திரைப்படத்தில் என்பதும் குறிப்பிடத்தக்கது.
# கருத்தம்மா

***கருத்தம்மா*** (*Karuthamma*) 1994-ஆம் ஆண்டு வெளிவந்த இந்தியத் தமிழ்த் திரைப்படமாகும். பாரதிராஜா இயக்கத்தில் வெளிவந்த இத்திரைப்படத்தில் ராஜா, மகேஷ்வரி போன்ற பலர் நடித்திருந்தனர்.
# கருத்தம்மா

## நடிகர்கள்

- ராஜா - ஸ்டீபன்
- ராஜஸ்ரீ - கருத்தம்மா
- மகேஸ்வரி - ரோசி
- சரண்யா- பொன்னாத்தா
- பெரியார் தாசன் - மூக்கையன்
- ஆர் சுந்தர்ராஜன் - சூசை
- கமலா சேகர் - செல்லமுத்து
- ஜனகராஜ்- காளியம்மாவின் கணவர்
- வடிவேலு - செவலைக்காளை
- பொன்வண்ணன் - தவசி
- வடிவுக்கரசி- காளியம்மா
- எஸ். என். லட்சுமி - மூலி
- வாணி - மூக்காத்தா
- தேனி முருகன் - சுடலை
- வையாபுரி - பஸ் நடத்துநர்
# கருத்தம்மா

## தயாரிப்பு

பாரதிராஜாவின் தாயாருடைய பெயரை இப்படத்தின் தலைப்பாக வைத்தனர். இந்தக் கதை ஒரு கிராமத்தில் நிகழ்ந்த ஓர் உண்மை நிகழ்வை அடிப்படையாகக் கொண்டது. திரைக்கதை பாரதிராஜாவின் உறவினர் எம். இரத்னகுமார் எழுதியதாகும். பச்சையப்பா கல்லூரியில் பேராசிரியராகப் பணியாற்றிய பெரியார் தாசன், ராஜஸ்ரீ, மகேஸ்வரி ஆகியோர் இந்தப் படத்தில் அறிமுகமாகினர்; இராஜஸ்ரீக்கு இராதிகா பின்னணிக் குரல் தந்தார். படத்தின் கலை இயக்குநரான கமலசேகர் கிராமத் தலைவரான செல்லமுத்துவாக நடித்தார்.
# கருத்தம்மா

## விருதுகள்

**1995 தேசிய திரைப்பட விருது (இந்தியா)**
- வென்ற விருது - சில்வர் லோட்டஸ் விருது - சிறந்த பின்னணிப்பாடகி - சுவர்ணலதா
- வென்ற விருது - சில்வர் லோட்டஸ் விருது - சிறந்த பாடலாசிரியர் - வைரமுத்து
- வென்ற விருது - சில்வர் லோட்டஸ் விருது - சிறந்த வட்டார மொழிப் படம்
# கருத்தம்மா

## பாடல்கள்

பாடலாசிரியர் - வைரமுத்து  
- தென்மேற்குப் பருவக் காற்று - உன்னிகிருஷ்ணன், கே.எஸ் சித்ரா
- போறாளே பொன்னுத்தாயி - உன்னி மேனன், சுஜாதா
- போறாளே பொன்னுத்தாயி - சுவர்ணலதா
- பச்சக்கிளி பாடும் - சாகுல் ஹமீது, மின்மினி
- காடு பொட்டக் காடு - பாரதிராஜா, மலேசியா வாசுதேவன்
- ஆராரோ ஆரிரரோ - டி. கே. கலா, தீபன் சக்ரவர்த்தி
# மஜ்னு

**மஜ்னு** (*Majunu*) 2001 ஆம் ஆண்டு வெளிவந்த தமிழ்த் திரைப்படமாகும். ரவிச்சந்திரன் இயக்கத்தில் வெளிவந்த இத்திரைப்படத்தில் பிரசாந்த், ரிங்கி கன்னா, ரகுவரன், நாசர் போன்ற பலர் நடித்துள்ளது குறிப்பிடத்தக்கது. இத்திரைப்படத்தினை லண்டன் நகரில் உள்ள தமிழ்த் தொலைக்காட்சி சேவை நிறுவனமான Cee I TV மூலம் வெளியிடப்பட்டதும் குறிப்பிடத்தக்கது. படம் வியாபாரரீதியாக வெற்றியடைந்தது.
# இலங்கை சுதந்திரக் கட்சி ஐக்கிய தேசியக் கட்சி புரிந்துணர்வு ஒப்பந்தம்

**இலங்கை சுதந்திரக் கட்சி ஐக்கிய தேசிய கட்சி புரிந்துணர்வு ஒப்பந்தம்** என்பது இலங்கையின் முக்கிய இரு கட்சிகளான இலங்கை சுதந்திரக் கட்சியும் ஐக்கிய தேசியக் கட்சியும் ஆறு தேசிய முக்கியத்துவம் நோக்கிய விடயங்களில் ஒரு பொது இணக்கப்பாட்டுக்கமைய இணைந்து செயற்படுவதாக அக்டோபர் 23, 2006 அன்று ஏற்படுத்தப்பட்ட ஒப்பந்தமாகும்.
# இலங்கை சுதந்திரக் கட்சி ஐக்கிய தேசியக் கட்சி புரிந்துணர்வு ஒப்பந்தம்

## ஒப்பந்த விடயங்கள்

1. இலங்கை இனப்பிரச்சினைக்கான தீர்வு
1. நல்லாட்சி
1. தேர்தல் சாசனம் மறுசீரமைப்பு
1. தேசிய கட்டமைப்பு
1. கல்வி பொருளாதார வளர்ச்சி
1. Proposed structure for collaboration  
இந்த புரிந்துணர்வு ஒப்பந்தத்தில் இலங்கை சுதந்திரக் கட்சியின் சார்பாக அதன் பொதுச்செயலர் அமைச்சர் மைத்திரிபால சிறிசேனவும், ஐக்கிய தேசியக் கட்சியின் சார்பாக அதன் தவிசாளர் மலிக் சமரவிக்ரமவும் கொழும்பில் உள்ள அலரி மாளிகையில் கைச்சாத்திட்டனர்.
# காவடியாட்டம்

**காவடியாட்டம்** என்பது முருக வழிபாட்டுடன் தொடர்புடைய ஒரு ஆட்டம் ஆகும். இந்த ஆட்டத்தில் ஆடுபவர் காவடி எனப்படும் பொருளைத் தோளில் வைத்துக்கொண்டு ஆடுவார். இலங்கையிலும், தமிழ் நாட்டிலும், தமிழர் வாழும் பிற நாடுகளிலும் உள்ள முருகன் கோயில்களில் வழிபாட்டின் ஒரு கூறாகக் காவடியாட்டம் இடம்பெறுகிறது. முருகன் கோவிலுக்குச் சென்று காவடி எடுப்பதாக பக்தர்கள் நேர்த்தி வைப்பது உண்டு. கோவில்களில் காவடி எடுப்பதில் இளவயதினரிலிருந்து பெரியவர் வரையிலான பலரும், பங்கேற்பர். வழிபாட்டின் கூறாகத் தோன்றிய காவடியாட்டம் பிற்காலத்தில் தொழில்முறை ஆட்டமாகவும் வளர்ச்சி பெற்றது. எனினும் வழிபாட்டுத் தொடர்பான காவடியாட்டம் அல்லது காவடியெடுத்தல் இன்னும் பரவலாகப் புழக்கத்தில் இருந்து வருகிறது. தொழில்முறைக் காவடியாட்டம் பொதுவாகக் கரகாட்டத்தின் ஒரு துணை ஆட்டமாக இடம் பெற்று வருகின்றது.
# காவடியாட்டம்

## சொற்பிறப்பு

ஆலயத்தில் ]]
கா அடி என்பது காவாகச் சுமக்கப்படும் (முருகப்பெருமானின்) திருவடி. கா என்பது இருபுறமும் தொங்கும் சுமை.
"காவடியாட்டம்" என்பது "காவடி", "ஆட்டம்" என்னும் இரு சொற்களின் சேர்க்கையால் உருவானது. காவடி என்பது ஆட்டத்துக்கான கருவி என்பதால், இவ்வாட்டத்தின் பெயர் அதற்கான கருவியின் அடியாக எழுந்தது எனலாம். "காவடி" என்னும் சொல் "காவுதடி" என்பது மருவி உருவானதாகக் கருதப்படுகின்றது. இதன்படி, அகத்திய முனிவரின் வேண்டுகோளுக்கு அமைய சூரபத்மனின் நண்பனும் முருக பக்தனுமான இடும்பன், சிவகிரி, சக்திகிரி என்னும் இரண்டு மலைகளைக் காவுதடியில் சுமந்து கொண்டு பொதிகைமலை நோக்கிச் சென்றானாம். பழநியில் சுமையை இறக்கி வைத்துவிட்டுப் இளைப்பாறிப் பின் மீண்டு தூக்க முயற்சித்தபோது தூக்க முடியவில்லையாம். அப்போது சிறுவனாக உருக்கொண்டு வந்த முருகப் பெருமான் மலைமேல் இருந்து இடும்பனைக் கேலி செய்யவே சிறுவனை நோக்கிப் பாய்ந்த இடும்பன் தவறி மலையில் இருந்து உருண்டு இறந்தான். பின்னர் அவனை உயிர்ப்பித்த முருகன், இடும்பனின் கோரிக்கைக்கு இணங்கி, இடும்பன் அங்கே காவல் தெய்வமாக இருக்கவும், கோயிலுக்கு காவுதடி (காவடி) எடுத்துவரும் பக்தர்களின் குறைகள் தீர்ந்துவிடவும் வரம் அளித்தாராம். அதிலிருந்து, முருக வழிபாட்டில் காவடி எடுத்தல் ஒரு அம்சமாக ஆகியது எனவும், அக்காவடியை கோவிலில் இடும்பன் சந்நிதியில் வைத்த பின்னரே எடுப்பது என்னும் வழக்கம் உருவானது என்றும் கூறப்படுகின்றது. இக் கதையில் இருந்து காவடிக்கும், காவுதடிக்கும் உள்ள தொடர்பு புலப்படுவதையும் கவனிக்கலாம்.
# காவடியாட்டம்

## காவடி

காவடியாட்டத்திற்குப் பயன்படும் கருவியே காவடி எனப்படுகிறது. இது தொடக்கத்தில் சுமை சுமப்பதற்கான நீளமான ஒரு தடியையே (கோல்) குறித்தது. இதன் தொடர்ச்சியாகவே ஒரு நீளமான தடியின் இரண்டு முனைகளிலும், பால், தேன் அல்லது இளநீர் நிரப்பிய குடங்களைத் தொங்கவிட்டுக் காவடி எடுக்கும் வழக்கம் நிலவுகிறது. பூக்கள், வெட்டிவேர், பட்டுத்துணி, மயிலிறகு போன்றவற்றினால் காவடிகள் அழகூட்டப்படுகின்றன. தற்காலத்துக் காவடிகள் பல கூடிய அழகுணர்ச்சியுடன் உருவாக்கப்படுகின்றன. ஆனாலும் இதன் அடிப்படையான பகுதி ஒரு தடியே. இத் தடியின் இரு முனைகளையும் இணைக்கும் வகையில் மரத்தாலும், மெல்லிய பிரம்புகளினாலும் ஆன ஒரு வளைவான அமைப்பு இருக்கும். இதன் மேல் அழகான குஞ்சங்களுடன் கூடிய பட்டுத்துணி போர்த்தப்பட்டிருக்கும். நான்கு மூலைகளிலும் ஏராளமான மயில் இறகுகளைச் சேர்த்துக் கட்டி அழகூட்டியிருப்பர். வளைவுப் பகுதியின் உச்சியிலும் உயரமான கூம்பு வடிவான அலங்காரக் கூறு அமைந்திருக்கும். எனினும், காவடிகள் வேறுபட்ட அலங்காரங்களுடனும் அமைந்திருப்பது உண்டு. பொதுவான காவடி ஏறத்தாழ 3 அடிகள் அகலம் உள்ளதாக இருக்கும். தோளில் வைக்கும்போது இரண்டு பக்கங்களிலும் சற்றுக் கூடுதலாக இருக்கும்படி இது அமையும். இது 5 கிலோ தொடக்கம் 7 கிலோ வரை நிறை கொண்டதாக இருக்கும். ஆனால், சிறுவர்களும் காவடி எடுப்பது உண்டு ஆகையால் அவர்களுக்காக நிறை குறைவான சிறிய காவடிகளும் உருவாக்கப்படுகின்றன.
# காவடியாட்டம்

## காவடி எடுத்தல்

வழிபாட்டுத் தொடர்பான காவடி எடுத்தலில், குறிப்பாக நேர்த்தி வைத்துக் காவடி எடுத்தலில், தங்களை வருத்திக்கொள்ளும் நடைமுறைகளைக் காண முடியும். சிலர் ஏறத்தாழ ஆறு அங்குல நீளம் கொண்ட வெள்ளி வேல்களை ஒரு கன்னத்திலிருந்து மறு கன்னத்தினூடாக வரும்படி குத்திக்கொண்டும், இன்னொரு சிறிய வேலை நாக்கினூடாகக் குத்தியபடியும் காவடி எடுப்பர் இது "அலகு குத்துதல்" எனப்படும். தவிரத் தூண்டில் போல் வளைந்த வெள்ளி ஊசிகள் பலவற்றை முதுகில் வரிசையாகக் குத்தி அந்த ஊசிகளுடன் இணைக்கப்பட்ட கயிறுகளை இன்னொருவர் பிடித்து இழுத்தபடி இருக்கக் காவடி ஆடுவர். இது "செடில் குத்துதல்" எனப்படுகின்றது.  
இது தவிர உடலின் பல்வேறு பகுதிகளில் வளைந்த வெள்ளி ஊசிகளைக் குத்தி அவற்றுடன் இணைக்கப்பட்ட கயிறுகளின் மூலம் காவடி எடுப்பவரை, சில்லுகள் பொருத்தப்பட்ட வண்டிகளில் கட்டப்பட்ட உயர்ந்த அமைப்புக்களிலிருந்து தொங்கவிட்டபடி ஊர்வலமாகக் கொண்டு செல்வர். காவடி எடுப்பவர் முகம் கீழிருக்கும்படி படுக்கை நிலையில் தொங்கினால் அது "பறவைக் காவடி" எனப்படும். இருக்கும் நிலையில் தொங்குவது "தூக்குக் காவடி" ஆகும். பறவைக் காவடியிலும், தூக்குக் காவடியிலும் காவடி எடுப்பவர் சுமையைத் தோளில் சுமப்பதில்லை. ஆனால், அவரே காவுதடியில் சுமை போல் சுமக்கப்படுவதைக் காணலாம்.
# காவடியாட்டம்

## காவடி ஆட்டத்துக்கான இசை

காவடியாட்டத்துக்கான பின்னணி இசைக் கருவிகளாக நாதசுரமும், தவிலும் விளங்குகின்றன. நாதசுரத்தில் காவடிச் சிந்து இசையை வாசிக்கக் காவடியாட்டம் ஆடுவது மரபு. தற்காலத்தில் ஆடுவதற்கு ஏற்றதாக அமையக்கூடிய சினிமாப் பாடல்களையும் நாதசுரத்தில் வாசிப்பதைக் காணமுடிகிறது.
# காவடியாட்டம்

## தொழில்முறைக் காவடியாட்டம்

தொழில்முறைக் காவடியாட்டம், தற்போது தனி நிகழ்ச்சியாக அன்றிக் கரகாட்ட நிகழ்வின் ஒரு பகுதியாகவே இடம்பெற்று வருகிறது. இதில் ஆட்டக்காரர் மேற்சட்டை அணியாமல் முருக பக்தனைப்போல் வேடம் புனைந்து ஆடுவார். தொழில்முறைக் காவடியாட்டத்தில், ஆடுபவர், சுழன்றாடுதல், வளைந்தாடுதல், குனிந்தாடுதல், வில்லாடுதல், கைவிரித்து ஆடுதல், வரவேற்க ஆடுதல் என்னும் ஆறு முறைகளைப் பயன்படுத்தி ஆடுவது வழக்கம். தோளின்மீது காவடியை வைத்து ஆடும் மரபு வழிக்குப் புறம்பாக தொழில்முறைக் காவடியாட்டக் கலைஞர்கள் தமது உடலின் பல்வேறு உறுப்புக்களிலும் காவடியை வைத்து ஆடுகிறார்கள். இதைவிட காவடியுடன் ஏணிமீது ஏறுதல் போன்ற சாகசச் செயல்களையும் செய்து காட்டுகிறார்கள்.
# காவடியாட்டம்

## கலைத்திற விளையாட்டு

கைகளைப் பயன்படுத்தாமல் காவடியை ஒரு தோளிலிருந்து இன்னொரு தோளுக்கும், தோளிலிருந்து பின்கழுத்துப் பிடரிக்கும், பிடரியிலிருந்து தலை-உச்சிக்கும் ஏற்றி ஆடவைத்துக் காட்டிப் பின்னர் முறையை இறங்கி ஆடச் செய்து காவடிக் கலைஞர் தம் திறமையை வெளிப்படுத்துவர். இந்த வகையில் காவடி ஒரு விளையாட்டு.
# காவடியாட்டம்

## காவடி வகைகள்

'''பால் காவடி  
'''பன்னீர்க் காவடி
'''
**மச்சக் காவடி**  
மீன் போல் பிறவிக்கடலில் தத்தளிக்கிறேன். கருடனைக் கண்டு, இதில் இருந்து மீட்டு உன்னோடு சேர்த்துக்கொள்,” என்பது மச்சக்காவடி தத்துவம்  
**சர்ப்பக் காவடி**  
மிரளும் பாம்பு புற்றுக்குள் ஒளிவது போல, பிறவித்துன்பம் என்னும் புற்றில் தவிக்கிறேன். இதில் இருந்து மீட்டு உன்னோடு சேர்த்துக்கொள்,” என்பது, சர்ப்பக்காவடி தத்துவம்.'''  
'''பறவைக் காவடி  
தூக்குக் காவடி'''  
**கற்பூரக் காவடி**  
**வேல் காவடி**  
விடியற்காலையில் கூவும் சேவல் போல், பிறவியாகிய இருளில் இருந்து எனக்கு எப்போது விடியல் வரும்?” என்பது சேவல்காவடி தத்துவம்.  
**வெள்ளி காவடி**  
**தாளக்காவடி**  
**பாட்டுக்காவடி**  
**ஆபரணக் காவடி**  
**தாழம்பூ காவடி**  
**சந்தனக்காவடி**  
**மிட்டாய் காவடி**  
**தயிர் காவடி**  
**தேன் காவடி**  
**அக்னி காவடி**  
**அபிஷேக காவடி**  
**தேர்க்காவடி**  
**சேவல்காவடி**  
**சாம்பிராணிக் காவடி**  
**மயிற்தோகை அலங்கார காவடி**  
**ரத காவடி**
# கும்பமேளா

**கும்பமேளா** (கிண்ணத் திருவிழா) (*Kumbh Mela*) இந்து சமயத்தினரால் ஒவ்வொரு பன்னிரெண்டு ஆண்டுகளுக்கு ஒரு முறை நான்கு இடங்களில் கொண்டாடப்படும் திருவிழா ஆகும். இந்தியாவின் அலகாபாத், அரித்வார், உச்சைன் மற்றும் நாசிக் ஆகிய நான்கு ஊர்களில் உள்ள ஆற்றுப்படுகையில் இவ்விழா நடைபெறும்.
# கும்பமேளா

## திரிவேணி சங்கமம்

திரிவேணி சங்கமம் என்பது கங்கை யமுனை ஆறுகளும் கண்ணுக்குப் புலப்படாத சரசுவதி ஆறும் கூடும் இடமாகும். இந்த மூன்று ஆறுகளின் கூடல் அலகாபாத்தில் (**பிரயாக்ராஜ்**) நடைபெறுகிறது.  
பன்னிரண்டு ஆண்டுகளுக்கு ஒருமுறை அலகாபாத் திரிவேணி சங்கமத்தில் நடைபெறும் கும்பமேளா **முழு (பூர்ண) கும்பமேளா** எனப்படும். மற்ற இடங்களில் நடைபெறும் கும்பமேளாவை விட இது புகழ்பெற்றது. பன்னிரண்டாவது முழு (பூர்ண) கும்பமேளா அதாவது 144 ( 12 X 12 ) ஆண்டுகளுக்கு ஒரு முறை நடக்கும் கும்பமேளா **மகா கும்பமேளா** எனப்படும். மகா கும்பமேளாவே உலகில் அதிக அளவு மக்கள் ஒன்று கூடும் திருவிழாவாகும்.  
வேத நம்பிக்கைகளின்படி, சாகாவரம் தரக்கூடிய அமிருதம் என்ற பானத்தின் துளிகள் வானில் கடவுள் திருமாலின் வாகனமான கருடன் சுமந்துசென்ற பானையிலிருந்து (கும்பம்) இந்த நான்கு இடங்களில் விழுந்தன என்று இந்துக்கள் நம்புகிறார்கள். இதனால் அவ்விடங்களில் கும்பமேளா நேரத்தில் நீராடுவது தங்கள் அக, புற அழுக்குகளை நீக்கும் என்றும் நம்புகிறார்கள்.
# கும்பமேளா

## வானியலும் கும்பமேளாவும்

கும்பமேளாத் திருவிழா பிரயாக்கில் (அலகாபாத்) மகா மாதத்தில் நடைபெறுகின்றது. அதாவது (ஜனவரி / பெப்ரவரி). பலர் அமாவாசை நாளில் நீராடுவது மிகுந்த பலனை அளிப்பதாக நம்பிக்கையுடன் உள்ளார்கள். வியாழன் கோள் ரிசப இராசியில் உள்ள போது சூரியனும் சந்திரனும் மகர இராசியில் இருக்கின்றன. இவ்வமைப்பே அமாவாசை நாளாகும்.  
ஹரித்வாரில், பால்குன் மற்றும் சைத்ரா ஆகிய மாதங்களில் (பெப்ரவரி / மார்ச் / ஏப்ரல்), சூரியன் மேச இராசியில் செல்லும் பொழுது சந்திரன் தனுசு இராசியிலும் வியாழன் கும்ப இராசியிலும் உள்ள போது கும்பமேளா நடைபெறுகின்றது.  
உஜ்ஜெயின் பகுதியில் இவ்விழா வைகாசி மாதத்தில் அதாவது மே மாதத்தில் சூரியனையும் சந்திரனையும் தவிர மற்றைய கோள்கள் துலா ராசியில் உள்ள போது சூரியனும் சந்திரனும் மேச இராசியிலும் வியாழன் கோள் சிம்ம இராசியிலும் இருக்கும்.  
நாசிக் பகுதியில் நடைபெறும் கும்பமேளாவானது ஸ்ரவணா மாதத்தில் அதாவது ஜூலையில் சூரியனும் சந்திரனும் கடக ராசியில் உள்ளபோது வியாழன் கோள் விருட்சிக இராசியில் உள்ள பொழுது நிகழும்.  
மேலும் ஒருவகை போதைச்சுவை கொண்ட இனிய பானம் விண்ணுலகு அதாவது சொர்க்கம் என்றழைக்கப்படும் இடத்திலிருந்து பூமியில் விழுகின்றது எனக்கூற்றுகள் இருப்பதும் குறிப்பிடத்தக்கது.
# கும்பமேளா

## புராணக் கூற்றுகள்

ஆயிரம் ஆண்டுகளுக்கு முந்தைய காலத்தில் வேதங்கள் தழைத்தோங்கியிருந்தன. அச்சமயம் ஒற்றுமையுடன் இருந்த தேவர்களும் அசுரர்களும் அமிர்த பானத்தினை க்ஷீர சாகர பாற்கடலில் இருந்து எடுக்க முயற்சிக்கும் பொழுது அமிர்த பானமிருந்த கிண்ணத்தினை அசுரர்கள் களவாடிச் செல்கின்றனர். இவர்களைத் துரத்திச் செல்லும் தேவர்களும் பன்னிரண்டு நாட்களும் பன்னிரண்டு இரவுகளும் (12 ஆண்டுகளுக்குச் சமம்) வானுலகில் போர் செய்தனர். அச்சமயம் வானுலகிலிருந்து அமிர்த பானம் சொட்டி பூலோகத்திலிருந்த நான்கு இடங்களில் விழுந்ததெனவும் அதனால் கும்பமேளா ஒவ்வொரு பன்னிரண்டு ஆண்டுகளும் இந்து சமயத்தினரால் கொண்டாடப்படுகிறது.
# கும்பமேளா

## கும்பமேளா

ஒவ்வொரு ஆறு ஆண்டுகளுக்கு ஒருமுறை அரை கும்பமேளா கொண்டாடப்படுகின்றது. இது அலகாபாத்திலும் ஹரித்துவாரிலும் மட்டும் நடைபெறும்.
# கும்பமேளா

## நாகா சாதுக்கள்

12 ஆண்டுகளுக்கு ஒருமுறை அலகாபாத்தில் முழு (பூர்ண) கும்பமேளா நடைபெறும். கங்கை, யமுனை மற்றும் மறைநதியான சரஸ்வதி கலக்கும் என்று நம்பப்படுகிற அலகாபாத்தின் திரிவேணி சங்கமத்தில் உடல் முழுவதும் திருநீரு பூசியபடி மலர் மாலை மட்டுமே அணிந்தபடி நாகா சாதுக்கள் எனப்படும் நிர்வாண சாதுக்கள் **ஹர ஹர மகாதேவா** என்று கூவி மந்திர உச்சாடனங்களைச் செய்தவாறே ஊர்வலமாக வந்து கடும் குளிரிலும் புனித நீராடுவர்.
# கும்பமேளா

## கும்பமேளா 2003

2003 ஆம் ஆண்டில் நாசிக்கில் ஜூலை 27 ஆம் திகதியிலிருந்து செப்டம்பர் 7 ஆம் திகதிவரை நடைபெற்ற கும்பமேளாவில் 70 மில்லியன் மக்கள் கலந்து கொண்டனர். மேலும் சன நெரிசல்கள் காரணமாக 28 பெண்களும் 11 ஆண்களும் இறந்துள்ளனர் என்பதும் குறிப்பிடத்தக்கது. கோதாவரி நதிக் கரையில் கூடிய மக்கள் கூட்டம் அங்கு நீராடுவர். ராம்குட் என்னும் இடத்தில் சாதுக்கள் முதலில் நீராட அனுமதிக்கப்படுகின்றனர். சாதுக்கள் பின்னர் ஆற்றில் வெங்கல நாணயங்களை எறியும்பொழுது மக்கள் கூட்டம் அந்நாணயங்களைப் பெற முட்டி மோதுவதும் குறிப்பிடத்தக்கது. சாதுக்களினால் வழங்கப்பட்ட அந்நாணயமானது அரிய சக்திகளை உடையதாக மக்கள் இன்றளவிலும் கருதுவது குறிப்பிடத்தக்கது.
# கும்பமேளா

## கும்பமேளா 2010

ஹரித்துவாரில் மகர சங்கிராந்தி நாளான சனவரி 14 அன்று கும்பமேளா துவங்கியது.குளிர் நடுக்கும் அதிகாலையில் கங்கை ஆற்றின் பிரம்மகுண்ட் என்ற இடத்தில் இந்தியாவின் பல பகுதிகளிலிருந்து வந்த இந்துக்கள் நீராடினர்.
# கும்பமேளா

## கும்பமேளா 2013

2013 நடைபெற்ற கும்பமேளாவில் பெப்ரவரி 10 ல் (தை அமாவாசை அன்று) சுமார் மூன்று கோடிக்கும் அதிகமான மக்கள் அங்கு புனித நீராடினர்
# கும்பமேளா

## 2025 மகா கும்பமேளா

144 ஆண்டுகளுக்கு ஒரு முறை நடைபெறும் **மகா கும்பமேளா** 2025ஆம் ஆண்டில் பிரயாக்ராஜ்ஜில் உள்ள திருவேணி சங்கமத்தில் 45 நாட்கள் நடைபெற்றது. இதில் 65 கோடிக்கும் அதிகமான பக்தர் புனித நீராடினர்.
# கும்பமேளா

## அடுத்து வரும் கும்பமேளாக்கள்

1. 17 சூலை 2027 – நாசிக் - கோதாவரி ஆறு, மகாராட்டிரம்
1. 2030 – உஜ்ஜைன் - சிப்ரா ஆறு - மத்தியப்பிரதேசம்
1. 2033 – அரித்துவார் - கங்கை ஆறு - உத்தராகண்டம்
1. 2036 – பிரயாக்ராஜ் - திரிவேணி சங்கமம் - உத்தரப் பிரதேசம்
# கும்பமேளா

## விபத்து

1954 ல் நடைபெற்ற கும்பமேளாவில் கட்டுக்கடங்காத மக்கள்கூட்ட நெரிசலில் நூற்றுக்கணக்கான மக்கள் நசுங்கி இறந்தனர். (1954 கும்பமேளா விபத்து : ஆங்கிலத்தில்)  
2013 பெப்ரவரி 10 ல் நடைபெற்ற மகாகும்பமேளாவில் அலகாபாத் தொடருந்து நிலையத்தில் ஏற்பட்ட கூட்டநெரிசலில் 36 பக்தர்கள் பலியாயினர்
# கும்பமேளா

## இதனையும் காண்க

- 2025 பிரயாக்ராஜ் மகா கும்பமேளா
# எறும்பு

**எறும்பு** (*Ant*) குழுவாக வாழும் ஆறுகால்கள் கொண்ட ஒரு பூச்சியினமாகும். இவை வியப்பூட்டும் வகையில் குஒழுக்கம்சிற்றினங்கள்சமூகறினங்கள்சமூகசமூக]] ஒழுக்கம்) கொண்ட வாழ்வைக் கொண்டுள்ளன. ஒரு குறிப்பிட்ட குமுகத்தில் (சமூகத்தில்) அல்லது குழுவில் உள்ள எறும்புகள் தமக்கிடையே செய்திகளைப் பரிமாறிக் கொள்ள வேதிப்பொருள்களைப் பயன்படுத்துகின்றன (chemical communication). இது நுட்பமானதும் மிகவும் சிக்கலானதும், இலகுவில் புரிந்து கொள்ளப்படாததாகவும் இருக்கிறது.  
உலகின் எல்லாப் பகுதிகளிலும் எறும்புகள் காணப்பட்டாலும், இவற்றில் பெரும்பாலானவை வெப்ப வலயங்களிலேயே வாழ்கின்றன. பல்வேறுபட்ட தரவுகளின்படி, இத்தரவுகள் தங்களுக்குள் சிறிதளவு மாறுபடினும், எறும்பிலுள்ள இனங்களின் (species) எண்ணிக்கை, 2009 ஆம் ஆண்டு கணக்கெடுப்பின்படி, உயர் எல்லையாக, கிட்டத்தட்ட 22,000 சிற்றினங்கள் இருப்பதாக அறியப்படுகிறது.. இவ்வாறு மிகக்கூடிய எண்ணிக்கையில் இனங்களை உள்ளடக்கி இருப்பதனால், எறும்புகள் உலகின் விரிவாக உயிர்வாழ்வதில் வெற்றி நாட்டிய உயிரினமாகவும் கருதப்படுகிறது. எறும்புகளின் மிகவும் ஒழுங்காகக் கட்டமைக்கப்பட்டிருக்கும் குமுக வாழ்வு, தமது வாழ்விடத்தைத் தமக்கு ஏற்றவாறு மாற்றியமைக்கும் இயல்பு, தம்மைத்தாமே பாதுகாத்துக் கொள்ளும் திறன் போன்றவையே எறும்புகளின் வெற்றிக்கான காரணங்களாகக் கருதப்படுகின்றன. பொதுவாக எறும்புகளைக் காண முடியாத இடம் தென் பனிமுனைப் பகுதியாகும். எறும்புகள் ஏறத்தாழ 110 முதல் 130 மில்லியன் ஆண்டுகளுக்கு முன்னர்தான் தனி வகையான உயிரினமாக உருப்பெற்றன எனக் கருதுகின்றார்கள். நிலவுலகில் பூக்கும் நிலைத்திணை(தாவரம்) தோன்றிப் பரவிய பின்னரே (100-140 மில்லியன் ஆண்டுகளுக்கு முன்னர்) எறும்புகள் பல்வேறு உள்ளினங்களாக வளர்ச்சி பெற்றன.
# எறும்பு

## உயிரியல் வகைப்பாடு

எறும்புகள், உயிரியல் வகைப்பாட்டில் குளவி, (wasps), தேனீ (bees) போன்ற பூச்சிகளையும் உள்ளடக்கிய *உறையுடைய இறகிகள்* (Hymenoptera) என்ற உயிரினவரிசையில் தொகுக்கப்பட்டுள்ளன. இவ்வரிசையில் இருக்கும் ஏனைய உயிரினங்களிலிருந்து எறும்புகள் தமது தனித்தன்மையான உருவவியல் அமைப்புகளாக வளைந்த உணர்விழை அல்லது உணர்உறுப்பு/உணர்கொம்பு, மற்றும் கணுப் போன்ற மிக ஒடுங்கிய இடுப்பு (node-like slender waist) என்பவற்றைக் கொண்டிருப்பதால் வேறுபட்டு, *ஃவோர்மிசிடீ* (Formicidae) என்னும் குடும்பத்தில் வகைப்படுத்தப்பட்டுள்ளது.  
ஒர் எறும்புக் குமுகத்தில் அல்லது சமூகத்தில் உள்ள எறும்புகளின் எண்ணிக்கை மிகவும் வேறுபடக் கூடியது. சில குழுக்கள், மிகக் குறைவான எண்ணிக்கையில் தனியன்களைக் கொண்டிருக்கும். அதேவேளை, சில குழுக்கள் பல மில்லியன் எண்ணிக்கையிலான தனியன்களைக் கொண்டிருக்கும். ஒவ்வொரு குழுவிலும் பொதுவாக ஒன்று அல்லது ஒரு சில இனப்பெருக்கத் திறன் கொண்ட அரசி (queen) என அழைக்கப்படும் பெண் தனியன்களும், இனம்பெருக்கும் திறன் கொண்ட சில ‘சோம்பேறிகள்' (drones) என அழைக்கப்படும் ஆண் தனியன்களும், இனம்பெருக்கும் திறனற்ற பெரும் எண்ணிக்கையிலான 'வேலையாட்கள்' (workers), ‘போராளிகள்' (soldiers) ஆகத் தொழிற்படும் பெண் தனியன்களும் காணப்படும். இவற்றில் வேலையாட்களும், போராளிகளுமான இனம்பெருக்கும் திறனற்ற பெண் எறும்புகளே எந்நேரமும் மிகவும் சுறுசுறுப்பாக இயங்கிக் கொண்டிருப்பனவாகும். அரசியும், சோம்பேறிகளும் இனப்பெருக்கத்தில் ஈடுபட்டுச் சந்ததியைப் பெருக்குவதில் மட்டும் பங்கெடுக்கின்றன.
# எறும்பு

## உருவவியல்

### பல்லுருத்தோற்றம் (Polymorphism)

எறும்பு இனங்களில் பல்லுருத்தோற்றம் அவதானிக்கப்படுகின்றது. சில எறும்பு இனங்களின் குழுக்களில், இனப்பெருக்கும் தன்மையற்ற பெண் எறும்புகளில், உருவம் சார்ந்து வேறுபாடு கொண்ட சாதிகள் காணப்படுகிறது. அவை சிறிய, இடைத்தரமான, பெரிய உருவம் கொண்டனவாக காணப்படும். சில இனங்களில் இடைத்தரமானவை இல்லாமல் சிறியவை, பெரியவை என்று மிகவும் இலகுவாக வேறுபாட்டைக் காட்டும் இரு வகைகள் மட்டுமே இருக்கும். நெசவாளர் எறும்பு இனம் (Weaver ants) இவ்வகையாக இரு முற்றாக வேறுபடுத்தக் கூடிய சிறிய, பெரிய உருவங்களை மட்டும் கொண்டிருக்கும்
. வேறு சில இனங்களில் சிறிய, பெரிய உருவங்களுக்கு இடையில் தொடர்ச்சியாக வேறுபட்ட அளவில் உருவங்கள் இருக்கும். Pheidologeton diversus என்ற இன எறும்பில் சிறியவற்றிற்கும், பெரியவற்றுக்கும் இடையில் உலர்நிறை வேறுபாடு 500 மடங்கு அதிகமாக இருக்கும்.  
இவற்றில் பெரியவை அசாதாரணமாக பெரிய தலையையும், அதற்கேற்றாற்போல், பலமுள்ள வாயுறுப்பையும் கொண்டிருக்கும். இவை வேலையாட்களாகவே தொழிற்பட்டாலும், மேலதிகமாக போரிடும் வல்லமையைப் பெற்றிருப்பதால், ‘போராளிகள்' என அழைக்கப்படும். வேலையாட்களின் வயதிற்கேற்ப அவற்றின் தொழிற்பாடு மாறுபடும். சில இனங்களில் இளம் வேலையாள் எறும்புகள், தொடர்ந்து உணவு கொடுக்கப்பட்டு, ‘வாழும் உணவு சேமிப்புக் கலம்' போன்று உணவை சேமிக்கும்.
இப்படிப்பட்ட பலவுருத்தோற்றமானது ஊட்டச்சத்து, ஓமோன்கள் போன்ற சில சூழலியல் காரணிகளினால் ஏற்படும் என முன்னாளில் நம்பப்பட்டது. ஆனால் Acromyrmex sp. இல் இதற்குக் காரணம் பிறப்புரிமையியல் வேறுபாடே காரணம் எனக் கண்டு பிடிக்கப்பட்டுள்ளது.
# எறும்பு

## இனப்பெருக்கமும், விருத்தியும்

வுக்காக..|]]
- வழமைபோலவே, எறும்பின் முதல் நிலையாக முட்டையே கருதப்படும். இந்த முட்டையானது கருக்கட்டி விருத்தியடையின், இருமடிய (diploid) நிலையைப்பெற்று அடுத்த சந்ததியின் பெண் எறும்புகளை உருவாக்கும்.
- கருக்கட்டாத முட்டைகள் விருத்தியடையும்போது, ஒருமடிய (haploid) நிலையில் ஆண் எறும்புகளாக உருவாகும். எல்லாப் பூச்சிகளையும்போல், முட்டைகள் தொடர்ந்த உருமாற்றத்தில் (metamorphosis), முதலில் குடம்பியாகி (larva), பின்னர் கூட்டுப்புழுவாகி (pupa), பின்னர் முழுவளர்ச்சியடைந்த எறும்பாக மாறும்.
- குடம்பி நிலையில் அவை அசைவற்று இருக்குமாதலால், வேலையாட்கள் அவற்றிற்கு உணவூட்டி கவனித்துக் கொள்ளும். பொதுவாக வேலையாட்கள் தமது உடலினுள் சென்று சமிபாட்டுக்குப் பின்னர் திரவ நிலையை அடைந்த உணவை மீண்டும் எடுத்து குடம்பிகளுக்கு ஊட்டும். சிலநேரம் திண்ம உணவும் வேலையாட்களால் குடம்பிகளுக்கு வழங்கப்படும்.
- கூட்டுப்புழுக்கள் துணையுறுப்புக்களை (appendages) இழந்து, உறங்கு நிலையில் இருக்கும்.